દિલ્હી ડેરડેવિલ્સનો ઋષભ પંત ઇન્ડિયન પ્રીમિયર લીગ 2018માં સદી ફટકારનારો પહેલો ભારતીય બેટ્સમેન બની ગયો છે. પંતે ગુરુવારે દિલ્હીના ફિરોઝશાહ કોટલા મેદાન પર સનરાઇઝર્સ હૈદરાબાદ સામે આ સદી ફટકારી હતી. પંતની 63 બોલમાં 128 રનની આક્રમક ઇનિંગની મદદથી દિલ્હીએ 20 ઓવરમાં 187/5નો સ્કોર ખડક્યો હતો. પંતે તેની ઇનિંગમાં કુલ 15 ચોગ્ગા અને સાત છગ્ગા ફટકાર્યા હતા.આ રીતે વર્તમાન આઈપીએલ સિઝનમાં ઋષભ પંતે વિરાટ કોહલી, સુરેશ રૈના સહિત ઘણા દિગ્ગજોને પાછળ છોડ્યા છે.